Rostovia
E Vicipaedia

Rostovia, vulgo Rostov (Russice: Ростов), etiam Rostovia Magna (Russice: Ростов Великий, translitteratio: Rostov Velikij) vocatur, urbs in regione Iaroslaviensi Russiae est. Ibi multa monumenta historiae locata sunt. Urbs illa nonnulas officinas habet. Eius statio ferriviarum Rostovia Iaroslaviensis (Ростов Ярославский) nominatur. 33,6 milia homines (anno 2005) Rostoviam incolunt.
[recensere] Historia
Rostovia antiqua est, annus eius mentionis primae in chronica est a.D. 862. Maximi valoris urbs Rutheniae euroborealis fuit. Ad annum 1125 erat metropolis ducatus, qui in terra illa (in interamnio Rhae et Occae) saeculis X – XIII exsistebat, et cuius capita dein fuere Susdala (ad annum 1157) et Volodimiria. Anno 1207 Rostovia facta est caput ducatus sui iuris. Anno 1238 expugnata est a Mongolo-Tartaris. Anno 1474 ducatus Moscoviensis Rostoviam adiunxit. Anno 1608 urbs illa destructa est a copiis Poloniae Lituaniaeque (quae invasio hostium fuit ultima in historia Rostoviae).
Annis 1589 – 1788 Rostoviae erat sedes metropolitae. Urbs illa olim valens centrum commercii (saeculis XVIII – XIX mercatus celeber ibi exsistebat), saeculo XIX etiam centrum culturae olitoriae Russicae erat.